Държавен вестник, бр. 65, 2004 г., стр. 35

Б Р О Й  65
Д Ъ Р Ж А В Е Н   В Е С Т Н И К
С Т Р .  35
10. присъединения топлинен товар;
11. топлинната енергия за разпределение по
видове потребители:
а) стопански;
б) промишлени;
в) бюджетни;
г) битови;
12. средна продажна цена на топлинната
енергия, без ДДС, франко производител.
Чл. 20. Търговските дружества, извършва-
щи пренос и разпределение на електрическа
енергия и пренос на топлинна енергия, пред-
ставят информация за:
1. дължината на мрежите, в т.ч. новоизгра-
дените през отчетния период;
2. състоянието на събираемостта (процент
на неразплатените доставки) от потребителите
на електроенергия и топлоенергия;
3. броя абонати по видове потребители.
Раздел V
Съблюдаване изискванията по опазване на
околната среда
Чл. 21. (1) Всички предприятия, които про-
извеждат електрическа и/или топлинна енер-
гия, представят:
1. данни от извършените в рамките на ка-
лендарната година от съответния компетентен
орган контролни измервания на емисии, изпус-
кани в атмосферния въздух и изхвърлени от-
падни води;
2. всички измервания на емисиите (концен-
трациите на вредни вещества в отпадъчните
газове, изпускани в атмосферния въздух), не-
прекъснати (месечни и годишни) или перио-
дични, извършвани със собствен мониторинг.
(2) Предприятията, които използват твърди
горива, освен информация по ал. 1 представят
данни за:
1. количеството на образуваните отпадъци
от сгурия, пепел и гипс от сероочистващите ин-
сталации;
2. количеството на депонираните отпадъци по
т. 1, проектен и остатъчен капацитет на депото.
Раздел VI
Инвестиции
Чл. 22. (1) Всички търговски дружества, ко-
ито осъществяват дейности по добив, преработ-
ка и търговия с горива, както и тези, осъщест-
вяващи дейности по преобразуване, пренос,
разпределение и търговия с енергия и природен
газ, представят информация за инвестициите,
вложени за увеличаване на производствената
мощност, подобряване на технологичните и
екологичните показатели.
(2) Средствата за инвестиции се посочват по
източници на финансиране:
1. собствени средства;
2. привлечени средства:
а) чуждестранни;
б) местни.
Раздел VII
Големи инвестиционни проекти
Чл. 23. Предприятията, които осъществяват
дейности по производство/добив, пренос, разпре-
деление и търговия с нефт, природен газ и елек-
трическа енергия, представят на министъра на
енергетиката и енергийните ресурси информация
относно инвестиционни проекти, свързани с про-
изводството, преноса, съхранението и разпреде-
лението на нефт, природен газ и електрическа
енергия, работата по които се предвижда да за-
почне в тригодишен срок—за проектите в секто-
ри нефт и природен газ, и в петгодишен срок—за
проектите в електроенергийния сектор, както и
информация относно проекти за извеждане от
експлоатация на производствени мощности.
Чл. 24. (1) Информацията за големи инвес-
тиционни проекти отчита последното развитие
на съответния проект и при необходимост се
актуализира с представяне на допълнителна
информация за новонастъпилото развитие.
(2) Информацията за планираните или осъ-
ществявани големи инвестиционни проекти
съдържа:
1. точната цел и характера на инвестициите;
2. икономическите показатели на инвести-
цията;
3. планирания капацитет или мощност;
4. вероятната дата за въвеждане в експлоа-
тация;
5. типа на използваните материали;
6. източниците на финансиране.
(3) Информацията за планираните за извеж-
дане от експлоатация производствени мощнос-
ти съдържа:
 1. характера и капацитета или мощността
на съответните инсталации;
2. вероятната дата, на която инсталациите
ще бъдат изведени от експлоатация.
Чл. 25. Информацията за големи инвестици-
онни проекти обхваща:
1. проекти в областта на природния газ:
а) пренос на природен газ;
б) разпределение на природен газ;
2. проекти в областта на електроенерге-
тиката;
а) производство на електрическа енергия;
б) пренос на електрическа енергия.
ДОПЪЛНИТЕЛНИ РАЗПОРЕДБИ
§ 1. Цифровите данни и показатели, изиск-
ващи се по наредбата, се подават в табличен
вид съгласно приложените форми (приложения
от № 1 до 26).
§ 2. При необходимост и поискване от МЕЕР
представените данни и показатели подлежат на
разясняване и тълкуване от органите, представ-
ляващи търговските дружества.
§ 3. По смисъла на тази наредба:
1. Кубически метър природен газ представ-
лява количеството природен газ, измерено при
стандартни условия—температура 20 °С и наля-
гане 0,101325 МPа.
2. Големи инвестиционни проекти—инвести-
ционни проекти, които засягат интересите на
страните от Европейския съюз в петролния, га-
зовия и електроенергийния сектор и отговарят
на изискванията на Регламент на Съвета 736/96.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 4. Наредбата се издава на основание чл. 9,
ал. 3 от Закона за енергетика.
§ 5. Разпоредбите по чл. 23, 24 и 25 влизат в
сила от 1 януари 2006 г.
Министър: М. Ковачев